Архіўныя экспанаты, уключаныя ў каталог выставы, адлюстроўваюць між іншым, настрой у грамадстве перад паўстаннем, перыяд узброенай барацьбы, пазіцыю людзей, якія прымалі ўдзел у паўстанні (у тым ліку, іншаземцаў), яго абыкавых назіральнікаў і праціўнікаў ; рэпрэсіі і грамадскія наступствы паўстання. Паказана таксама постаць апошняга кіраўніка паўстання Рамуальда Траўгута і матэрыялы, якія сведчаць пра тое, якім чынам паўстанне 1863-1864 гг. засталося ў памяці ўдзельнікаў і нашчадкаў.